# André the Giant

### Wikipedia

André the Giant (oik. André René Roussimoff, 19. toukokuuta 1946 Grenoblessa – 27. tammikuuta 1993 Pariisissa) oli ranskalainen showpainija. Hän aloitti showpainin Euroopassa mutta siirtyi Pohjois-Amerikkaan kanadanranskalaisen painijan Édouard Carpentierin mukana. Kuuluisuuteen André nousi nykyisen WWE-sarjan edeltäjän WWF:n edeltäjässä, WWWF-sarjassa. Vince McMahon Sr. palkkasi Roussimoffin ja antoi hänelle kehänimen "André the Giant" korostaakseen Andrén massiivista kokoa. Vuonna 1987 André veti showpainihistorian suurimman yleisön Pontiac Silverdomeen Detroitiin. 90 000 katsojaa pakkautui seuraamaan WrestleMania III:sta, jonka pääottelussa André the Giant otti yhteen toisen painilegendan Hulk Hoganin kanssa. Kaiken kaikkiaan André osallistui kuuteen WrestleMania-tapahtumaan. Kyseisessä ottelussa Hulk Hogan iski Angré the Giantin mattoon.

Kuuluisuus showpainijana avasi Andrélle myös tien televisio- ja elokuvarooleihin. Tunnetuin hänen rooleistaan on lempeän Fezzik-jättiläisen rooli elokuvassa Prinsessan ryöstö (The Princess Bride, 1987). André itse piti eniten juuri tästä roolistaan.

André the Giant sairasti akromegaliaa, sairautta jossa ihmisen ruumis kasvaa koko eliniän ajan. Painiaikoinaan Andrén ilmoitettiin olevan 223,5 senttimetriä pitkä ja painavan 226 kilogrammaa. Lopulta jatkuva kasvu oli liikaa Andrén sydämelle, ja hän kuoli Pariisissa vain 46-vuotiaana.

The Big Shown tehdessä debyyttiä hänet kuvattiin André the Giantin kadonneena poikana, sillä he ovat hieman samannäköisiä ja molemmat yli 2-metrisiä ja yli 200-kiloisia.

Haettu osoitteesta http://fi.wikipedia.org../../../a/n/d/Andr%C3%A9_the_Giant_3e1f.html

Luokat: Showpainijat | Jättikasvuiset ihmiset | WWE Hall Of Fame

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Dansk
- Deutsch
- English
- Español
- Français
- Italiano
- עברית
- Nederlands
- 日本語
- Norsk (bokmål)
- Polski
- Português
- Svenska